Diari Oficial de la Generalitat Valenciana


Sumari del DOGV 8924, del 13-10-2020 (2020/8132)

ORDRE 20/2020, de 29 de setembre, del conseller d'Educació, Cultura i Esport per la qual es revoca l'autorització al centre docent panameny a Espanya IIP Dharma College La Marina, a Benidorm, amb codi 44813610.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/8132


Data del document
:   29-09-2020

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 20/2020, de 29 de setembre, del conseller d'Educació, Cultura i Esport per la qual es revoca l'autorització al centre docent panameny a Espanya IIP Dharma College La Marina, a Benidorm, amb codi 34937773. [2020/8132]  
Antecedents de fet  
Primer. Mitjançant Resolució, de 5 de novembre de 2014, de la Conselleria d'Educació, Cultura i Esport, es va concedir l'autorització d'obertura i funcionament al centre docent panameny a Espanya de nova creació denominat IIP Dharma College La Marina, a Benidorm.  
  
Segons aquesta resolució «consta en l'expedient la certificació expedida pel Ministeri d'Educació de la República de Panamà, de data 26 de juny de 2014, on es constata el compliment dels requisits del país d'origen amb l'autorització per a impartir tots els nivells d'Educació Bàsica General (Primària i Premitjana) i Educació Mitjana (Batxillerat), i amb un número de 27 estudiants per aula com a màxim.»  
  
Segon. En data 4 de març de 2019 va tindre entrada en aquesta Conselleria escrit de l'ambaixada de Panamà a Espanya mitjançant la qual s'adjuntava la certificació núm. 0144-2018 de la Secretaria General del Ministeri d'Educació de la República de Panamà en la qual es deixa constància del següent:  
«El Ministeri d'Educació de Panamà no estén autorització a cap centre educatiu per a operar fora del país; no exerceix supervisió fora del territori de la República de Panamà.»  
Tercer. En data 31 de gener de 2020, el Servei d'autoritzacions de centres privats i concerts educatius notifica un requeriment a la titularitat del centre IIP Dharma College La Marina, perquè presente certificació actualitzada de la representació diplomàtica a Espanya en la qual conste, fefaentment, que els ensenyaments del centre tenen validesa oficial plena al país d'origen i que el centre reuneix els requisits als quals es refereix l'apartat 1 de l'article 5 del Reial decret 806/1993, de 28 de maig, sobre règim de centres docents estrangers a Espanya.  
  
Quart. En data 12 de febrer de 2020, el representant legal de la titularitat del centre presenta escrit, atés el citat requeriment, en el qual adjunta la certificació del Consultat General de Panamà a València, de data 23 de febrer de 2015. En aquest escrit el representant expressa que s'entén per «actualitzada» a l'última certificació obtinguda, o a aquella que haja suposat un canvi respecte a l'anterior.»  
  
Cinqué. En data 11 de març de 2020, se sol·licita al Ministeri d'Afers Exteriors, Unió Europea i Cooperació que acredite si gaudeixen de validesa legal els certificats del Consolat de Panamà a València de dates 17 de juliol de 2014, 26 juny de 2014, 26 de maig de 2015 i el certificat del Ministeri d'Educació de Panamà de data 26 de juny de 2014.  
  
Sisé. En data 21 de maig de 2020, el Ministeri d'Afers Exteriors, Unió Europea i Cooperació respon al requeriment adjuntant els següents documents:  
- Sengles escrits del Ministeri d'Educació de Panamà de data 21 de març de 2019 i de 3 de gener de 2018.  
Seté. En data 26 de juny de 2020, és notificat, a la titularitat del centre, l'Acord de la Direcció General de Centres Docents pel qual s'inicia el procediment de revocació de l'autorització d'aquest centre per incompliment del requisit essencial establit en l'article 5 del Reial decret 806/1993, de 28 de maig, sobre règim de centres docents estrangers a Espanya.  
Huité. En data 15 de juliol de 2020, té entrada escrit d'al·legacions a l'Acord per part del representant de la titularitat, Fundació Dharma en les quals expressa, en síntesi, el següent:  
- L'autorització que ostenta el centre no ha sigut modificada per les institucions panamenyes, ni aquestes han realitzat cap comunicació a aquest centre revocant la referida autorització.  
- El centre presta un servei social a famílies que busquen una pedagogia concreta. Que la revocació suposarà la pèrdua de la totalitat dels llocs de treball.  
Nové. En data 28 d'agost de 2020, té entrada en aquest òrgan el preceptiu informe del Ministeri d'Afers Exteriors assenyalat en l'article 17.3 del Reial decret 806/1993, en el qual es disposa el següent:  
  
«La Direcció de Relacions Culturals i Científiques del Ministeri d'Afers exteriors i de Cooperació manifesta que, examinat el vigent Conveni de Cooperació Cultural entre el Regne d'Espanya i la República de Panamà el 2 de maig de 1979, no s'aprecia cap disposició que impedisca la revocació de l'autorització d'un centre docent per a impartir ensenyaments al qual nivell que se sol·licita.»  
A aquests fets els són aplicables els següents   
  
Fonaments de dret  
Primer. La disposició addicional tercera del Reial decret 806/1993 disposa que les normes sobre autorització de centres docents privats que imparteixen ensenyaments no universitaris seran d'aplicació subsidiària per als centres privats estrangers compresos en l'àmbit d'aquest reial decret. D'acord amb l'article 15 del Reial decret 332/1992, de 3 d'abril, sobre autoritzacions de centres docents privats, per a impartir ensenyaments de règim general no universitàries la competència per a adoptar la present ordre correspon al conseller d'Educació, Investigació, Cultura i Esport.  
Segon. El Reial decret 806/1993, de 28 de maig, sobre règim de centres docents estrangers a Espanya, en l'apartat primer de l'article 5 exigeix que «els centres estrangers a Espanya hauran de reunir els requisits que, per a creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals pretenguen impartir-los.»  
Conforme a aquest article, constitueix element imprescindible perquè un centre docent es puga constituir a Espanya com a centre estranger, que reunisca els requisits que estableix el país d'origen i, a més, que els ensenyaments que s'impartisquen tinguen validesa oficial plena en el sistema educatiu del país d'origen.  
Totes dues exigències es demostren com disposa l'article 14.2 b) del Reial decret 806/1993, mitjançant la «certificació expedida per la corresponent representació diplomàtica acreditada a Espanya en la qual conste, fefaentment, que els ensenyaments tindran validesa oficial plena al país d'origen, i que el centre reuneix els requisits als quals es refereix l'apartat 1 de l'article 5 d'aquest Reial decret.»  
En l'expedient, que va donar lloc a l'autorització del centre, consta la certificació del Ministeri d'Educació de la República de Panamà, en el qual es deixa constància que l'Institut Internacional del Pacífic té autorització legal per a funcionar a Panamà, mitjançant Resolt 6221. Així mateix, l'Institut Internacional del Pacífic, pot operar en qualsevol instal·lació autoritzada per les autoritats Espanyoles, com a Acadèmia d'Ensenyament. Posteriorment el mateix certificat indica que el Conveni de Representació signat el 20 de juny de 2014, indica que l'Institut Internacional del Pacífic, és representat a Espanya per la Fundació Dharma, (?) qui té poder per a realitzar els tràmits necessaris davant les autoritats pertinents, per a funcionar com a centre educatiu estranger a Espanya.  
No formant part del cos de la resolució d'autorització del centre però si constant en l'expedient d'aquesta autorització, existeix certificat del Consolat General de Panamà a València, de data 17 de juliol de 2014, en el qual es deixa constància que «la Fundació Dharma (...) està autoritzada en qualitat de promotor i/o titular, per a la immediata obertura d'un centre docent privat panameny, en l'edifici i instal·lacions existents en la partida Els Tolls núm. 5,03360 de Benidorm (Alacant), i que compleix aquest centre tots els requisits per a la creació de centres docents i la validesa oficial requisits per a la creació de centres docents i la validesa oficial plena dels seus ensenyaments que exigeix la legislació panamenya.»  
Així mateix, aquest mateix certificat en el seu apartat tercer deixa constància «que l'Institut Internacional del Pacífic, representat per la Fundació Dharma, compleix i s'ajusta a tots els requisits exigits per la legislació panamenya per a l'obertura o creació d'un centre docent a Panamà. I els ensenyaments impartits en aquest centre, els seus títols i diplomes de Bàsica General, i els de Batxillerat, tenen validesa plena i són reconeguts per l'Estat panameny.»  
Tercer. Posteriorment l'ambaixada de Panamà, en data 1 de març de 2019, va remetre a aquesta Conselleria la certificació núm. 0144-2018 de la Secretaria General del Ministeri d'Educació de Panamà, expedida el 21 de desembre de 2018, segons la qual fora de Panamà el Ministeri d'Educació no estén autorització a cap centre educatiu per a operar fora del país.  
Davant aquesta situació, es requereix la titularitat del centre IIP Dharma College La Marina perquè presente una certificació actualitzada que permeta comprovar que els ensenyaments del sistema panameny que imparteixen continuen gaudint de validesa plena al país d'origen en compliment de l'article 5.1 del Reial decret 806/1993, tot d'acord amb les facultats atorgades a l'Administració per l'article 9 de citat reial decret.  
En resposta a això el representant de la titularitat del centre presenta un certificat del Consolat General de Panamà a València, de data 23 de febrer de 2015 manifestant la titularitat que ha d'entendre's com a certificat actualitzat: «l'última certificació obtinguda o aquella que haja suposat un canvi respecte a l'anterior.»  
Davant l'escrit remés per l'ambaixada de Panamà, es posa en qüestió si els ensenyaments del centre IIP Dharma College La Marina gaudeixen de plena validesa a Panamà. És per això que des d'aquesta administració se sol·licita una certificació diplomàtica actualitzada, no podent ser considerat actualitzat un certificat de fa cinc anys, que no prova que l'any 2020 el centre imparteix ensenyaments que gaudeixen de validesa al país d'origen, com exigeix la normativa.  
Quart. Realitzada la consulta al Ministeri d'Afers Exteriors, Unió Europea i Cooperació d'Espanya sobre els certificats que consten en els procediments de les autoritzacions dels centres panamenys en la Comunitat Valenciana, sent un d'ells el centre IIP Dharma College La Marina, s'ha remés a aquesta Administració escrits del Ministeri d'Educació de Panamà dels anys 2018 i 2019. Aquests escrits són la resposta del citat Ministeri a l'Ambaixada del Regne d'Espanya a sol·licitud del Ministeri espanyol d'Educació i Formació Professional, que va elevar consulta sobre la validesa dels ensenyaments de l'Institut Internacional de Pacífic- Dharma College que compta amb diversos centres a Espanya.  
  
En l'escrit de data 21 de març de 2019 es deixa constància que «el Ministeri d'Educació de Panamà no ha emés autorització de funcionament a cap centre educatiu denominat «Institut Internacional del Pacífic-Dharma College». Així com «els centres de l'Institut Internacional del Pacífic-Dharma College que funcionen a Espanya, no han sigut autoritzats per la República de Panamà per a operar ni en el territorial nacional i molt menys per a operar a l'estranger.  
  
No existeix cap resolt ministerial que haja autoritzat el funcionament d'algun centre educatiu amb autorització de funcionament a Panamà, per a funcionar a l'estranger.»  
Cinqué. En les seues al·legacions a l'acord d'inici, el representant de la titularitat del centre que «l'autorització que actualment ostenta el centre no ha sigut modificada per les institucions panamenyes». No obstant això, quan en el present procediment es requereix la titularitat del centre a acreditar l'actual compliment del requisit indispensable establit en l'article 5 del Reial decret 806/1993, això és, l'acreditació de la validesa oficial plena dels seus ensenyaments conforme al sistema de la República de Panamà, no han pogut presentar acreditació diplomàtica actualitzada que permeta comprovar que els ensenyaments que imparteix aquest centre tenen validesa plena en la República de Panamà, sent requisit indispensable tant per a la concessió com per al manteniment de l'autorització com a centre docent estranger a Espanya.  
Per contr,a formen part de l'expedient diverses certificacions tant de l'ambaixada de Panamà a Espanya com del Ministeri d'Educació de Panamà que reconeixen que no pot existir ni, en general, un centre educatiu panameny a Espanya ni, en concret, cap autorització per a operar com a centre educatiu ni a Panamà ni a l'estranger a l'Institut Internacional del Pacífic-Dharma College.  
Quant a l'al·legació que les famílies que han acudit a aquest centre busquen una pedagogia concreta i que el tancament suposarà la pèrdua dels llocs de treball, no són obstacle perquè l'administració actue en casos d'incompliment dels requisits essencials d'un centre educatiu.  
  
Sisé. L'article 17 del Reial decret 806/1993 disposa que les autoritzacions dels centres estrangers a Espanya podran ser revocades, prèvia audiència a l'interessat, quan s'alteren les condicions essencials que es van servir de base a la seua autorització o es contravinga el que es disposa en aquest reial decret i en les altres normes aplicables.  
D'acord amb el certificat núm. 0144-2018 del Ministeri d'Educació de Panamà remés per l'ambaixada de Panamà a aquesta Conselleria, no s'autoritzen centres educatius del sistema panameny fora del país de Panamà. Així mateix, com s'ha esmentat, l'escrit del Ministeri d'Educació de Panamà de 21 de març de 2019 reconeix expressament que cap dels centres de l'Institut Internacional del Pacífic-Dharma College han sigut autoritzats per la República de Panamà per a operar en territori nacional i molt menys per a operar a l'estranger.  
  
Tot això evidencia que el centre IIP Dharma College La Marina no reuneix un requisit essencial per a poder funcionar com a centre docent panameny a Espanya i és que els seus ensenyaments tinguen validesa plena a Panamà. Això ha sigut declarat pel Ministeri d'Educació de Panamà i no ha pogut ser desvirtuat per la titularitat del centre, al no haver presentat un certificat diplomàtic que demostre que en l'actualitat el seu sistema és vàlid a Panamà.  
Seté. Per part seua, s'ha complit en el present procediment amb el tràmit preceptiu establit en l'article 17.3 del Reial decret 806/1993, pel qual és necessari informe del Ministeri d'Afers Exteriors sobre la conveniència del tancament del centre basant-se en l'existència de tractats o convenis internacionals i, en defecte d'això, en el principi de reciprocitat. El Ministeri d'Afers Exteriors, Unió Europea i Cooperació certifica que no s'aprecia cap disposició que impedisca la present revocació.  
  
D'acord amb això,  
  
  
ORDENE  
  
Primer  
Revocar l'autorització al centre docent panameny en España IIP Dharma College La Marina de Benidorm, amb codi 85271912; per incompliment del requisit essencial establit en l'article 5 del Reial decret 806/1993, de 28 de maig, sobre règim de centres docents estrangers a Espanya.  
  
Segon  
La revocació tindrà efectes a partir del curs 2021-2022.  
El present acte que posa fi a la via administrativa els interessats podran interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la present. Tot això de conformitat amb l'article 114 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. O bé, podran interposar potestativament recurs de reposició davant el titular de la conselleria competent en matèria educativa en el termini d'un mes a comptar des de l'endemà a la notificació del present acte, tot de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 29 de setembre de 2020  
  
El conseller d'Educació, Cultura i Esport  
Vicent Marzà i Ibáñez